La radiografia de la pobresa i l’exclusió social a Espanya palesa un fort increment de persones que es troben en aquesta situació de vulnerabilitat, que actualment afecta el 26,1% de la població espanyola, 1,2 milions de persones més que abans de la crisi.\n1. Un país cada vegada més desigual\nLa desigualtat a Espanya és alta, supera la mitjana europea i, a més a més, presenta un component estructural. De l’anàlisi dels principals indicadors de desigualtat –com són l’índex de Gini, el quocient S80/S20, l’indicador P90/ P10 o l’índex de Palma– es desprèn que el nostre país pateix un dels nivells de desigualtat de renda més alts d’Europa. Es demostra, d’altra banda, que el creixement econòmic per ell mateix no comporta necessàriament una reducció en els nivells de desigualtat, ni un avanç o un progrés en les polítiques socials.\nEspanya es troba en el top ten dels països europeus més desiguals i en el grup de països on més ha augmentat la desigualtat. Els últims deu anys, l’índex de Gini ha crescut 2,2 punts percentuals, la qual cosa ha derivat en una societat on els ingressos percebuts pel 20% d’espanyols amb més rendes són sis vegades més alts que els que reben el 20% d’espanyols amb les rendes més baixes. Aquesta realitat s’explica, en bona part, per les conseqüències de la passada crisi financera i econòmica, com també per les mesures i les polítiques que es van dur a terme per mirar d’afrontar-ne els efectes.\nLes dades evidencien que la crisi va afectar amb molta més intensitat les classes amb rendes més baixes, i durant la recuperació econòmica, aquests mateixos col·lectius, més vulnerables, van ser-ne els menys beneficiats. D’acord amb l’OCDE, entre els anys 2007 i 2014, la renda mitjana espanyola va caure una mitjana del 9%, però si analitzem com es va distribuir aquesta caiguda entre els diversos estrats socials, comprovem que el 21% de la caiguda va afectar directament el 10% de la població amb rendes més baixes, mentre que la recuperació econòmica que hi va haver entre el 2013 i el 2016 va beneficiar, en una mesura més gran, els col·lectius amb rendes més altes. Segons dades d’Oxfam Intermón, fins a 19 de cada 100 euros de creixement econòmic van anar a parar directament a les mans del 10% de les llars amb rendes més altes, el mateix import que va arribar al 30% de les llars més pobres i, fins i tot, fins a cinc vegades més del que va acabar a les mans del 10% de llars amb menys renda del nostre país. Per tant, el creixement econòmic dels últims anys no reparteix els seus fruits uniformement. De tot plegat es deriva que el percentatge de renda nacional en mans de les famílies amb ingressos més baixos és menor que els anys previs a la crisi, mentre que les llars amb ingressos més alts han incrementat la seva participació en la renda nacional.\nLa desigualtat a Espanya és alta, supera la mitjana europea i, a més a més, té un component estructural\nLa desigualtat en termes de renda, a Espanya, es relaciona directament amb la desigualtat existent en el mercat de treball. Avui el fet de tenir feina no és sinònim de benestar, ja que Espanya presenta uns elevats nivells de precarietat, com ho reflecteixen l’alta taxa de temporalitat (27,5%), l’ocupació a temps parcial involuntària (61,1%) o la durada dels contractes temporals (un de cada tres dura menys de set dies).\nL’increment sostingut del PIB de què ha gaudit el nostre país des del 2014 no s’ha traslladat als treballadors. Després de la devaluació salarial dels darrers anys, malgrat un cert augment dels sous els últims mesos, continuem sense recuperar les pèrdues experimentades.\nEl creixement econòmic dels últims anys no reparteix els seus fruits uniformement\nLa desigualtat de renda també es pot analitzar a partir de les dades que ofereix l’Agència Tributària. Les últimes dades disponibles, corresponents a l’exercici 2017, reflecteixen que 19,64 milions d’espanyols van presentar la declaració de renda. D’aquests, 7,23 milions van declarar percebre ingressos anuals de més de\n22.000 euros i 12,41 milions, inferiors a 21.000 euros bruts. Per tant, el 63,18% dels contribuents espanyols van rebre una retribució de menys de 21.000 euros bruts l’any. Només 9.344 contribuents van declarar rendes de més de 600.000 euros anuals.\nEn relació amb la desigualtat de la riquesa, segons el Laboratori de la Desigualtat Global, Espanya és el país en què més ha augmentat la riquesa personal en els darrers trenta anys. No obstant això, les dades palesen que aquest creixement de la riquesa personal s’ha distribuït de manera desigual entre la població i es tendeix a concentrar en una petita minoria. Així, segons les dades del Global Wealth Report, el 2019 el 10% més ric concentrava més de la meitat de la riquesa i l’1% més ric superava el valor d’1.800.000 euros de patrimoni mitjà, de manera que acumulava una quarta part de la riquesa, mentre que el 2008 n’era el 16,5%. A l’altre extrem se situava el 50% de la població més pobra, que el 2019 amb prou feines concentrava el 7,7% de la riquesa disponible, de manera que la seva participació cau quatre punts respecte a les dades del 2008.\nA més a més, i a causa de l’efecte acumulatiu, la desigualtat de riquesa a Espanya és més alta que la de la renda.\nLa desigualtat, però, no tan sols es refereix a la renda o a la riquesa. Hi ha un aspecte de la desigualtat, especialment negatiu, que mereix atenció pels seus efectes socials: la desigualtat d’oportunitats. Segons les dades de mobilitat social d’Eurostat, la majoria de les transicions són descendents, alhora que la mobilitat ascendent s’ha vist perjudicada en l’última dècada, ja que ha passat de representar el 41,3% de les transicions el 2007 al 29,5% el 2018. El resultat d’aquesta dinàmica és que al nostre país la classe mitjana cada vegada és més reduïda.\nLes circumstàncies econòmiques, socials o educatives normalment es transmeten entre els membres de la llar; és el que anomenem la «transmissió intergeneracional de la pobresa». El lloc de naixement (la família, el nivell socioeconòmic dels progenitors, els serveis i prestacions de la zona de residència, etc.) condiciona, cada vegada més, les circumstàncies socioeconòmiques de l’individu si la igualtat d’oportunitats no actua com ho hauria de fer. En aquest sentit, un dels aspectes clau és l’educació, i una de les assignatures pendents és la dualitat existent dins el sistema educatiu: l’abandonament prematur de l’educació o la repetició de curs són fenòmens més comuns entre els estudiants de les llars més pobres.\n2. Augmenten els nivells depobresa i exclusió social\nContinuem l’anàlisi amb una radiografia de la pobresa i l’exclusió social a Espanya, a fi d’evidenciar el fort increment de persones en risc de pobresa o exclusió social. Concretament, al final del 2018, el 26,1% de la població espanyola –és a dir, 12,2 milions de persones– es trobaven en aquesta situació; això representa 1,2 milions de persones més que no pas abans de la crisi.\nEspanya ocupa la cinquena posició entre els països de la UE amb més risc de pobresa o exclusió social. Entre els anys 2008 i 2018 hi observem un increment de 2,3 punts percentuals en la taxa de risc de pobresa o exclusió social, que el 2014 va arribar a un màxim del 29,2%.\nLa conclusió que en traiem torna a incidir en el fet que el creixement econòmic de què ha gaudit Espanya des del 2014 no s’ha traslladat a la ciutadania: 10 milions de persones encara viuen per sota del llindar de pobresa, és a dir, viuen en llars amb ingressos que es troben per sota del 60% de la mediana.A més a més, Espanya té un seriós problema de pobresa infantil, ja que, al nostre país, gairebé tres de cada deu menors de 16 anys viuen sota el llindar de pobresa (26,2%).\nUn altre dels fenòmens analitzats és el dels anomenats «treballadors pobres»: el fet de tenir feina a Espanya ja no és un mecanisme suficient per sortir de la pobresa, ja que la precarietat del mercat laboral ha fet que el 13% de treballadors al nostre país siguin pobres i tinguin greus dificultats per arribar al final de mes, satisfer les seves necessitats materials i tirar endavant els seus projectes vitals. Però la pobresa incideix també, directament, sobre els aturats, sobretot els de llarga durada.\nA Espanya, 10 milions de persones encara viuen per sota del llindar de pobresa\nAquesta anàlisi multidimensional, que no només se centra en l’absència material d’ingressos sinó que abasta moltes altres situacions de vulnerabilitat, com ara la mancança material i la dificultat en l’accés a béns o serveis bàsics, o la baixa intensitat en l’ocupació, entre altres factors, es completa amb una anàlisi de l’estat de l’exclusió social a Espanya, un escenari que afecta 8,5 milions de persones al nostre país, segons dades del VIII Informe FOESSA.\nD’aquest estudi també es desprèn que la recuperació econòmica ha fet possible la millora d’una part important de la població, però, al seu torn, ha empitjorat la situació dels més febles. El resultat de tot plegat és que més del 18% de la població es trobi actualment en situació d’exclusió social severa o moderada, i que fins a 4,1 milions de persones estiguin en situació d’exclusió social severa, perjudicades per fenòmens com ara l’habitatge insegur i inadequat, la desocupació persistent, la precarietat laboral extrema i fins i tot la invisibilitat per als partits polítics.\nEl fet de tenir feina a Espanya ja no és un mecanisme suficient per sortir de la pobresa\n3. Cap a un nou model redistributiu i de protecció social\nL’existència d’aquesta fractura ens fa pensar en les diferents mesures i polítiques públiques que calen per posar-hi remei. En primer lloc, hem de partir de la base que Espanya presenta una desigualtat en la distribució de la renda que s’explica fonamentalment pel mercat laboral i un teixit productiu caracteritzat per la baixa productivitat i les dimensions reduïdes de les empreses (un exemple concret és com la pobresa laboral es concentra en les microempreses).\nUn altre problema greu, però, és el sistema redistributiu i de protecció social. Els mecanismes tradicionals no són capaços de donar solució als problemes actuals i deixen exclosos nombrosos col·lectius socials. A Espanya, el sistema redistributiu i de protecció social té una capacitat per reduir la pobresa i la desigualtat més limitada que la que presenten altres països de la zona euro; d’altra banda, el sistema no sempre s’adreça a aquells que més ho necessiten.\nEl marc econòmic i social actual és diferent del que hi havia en el moment en què es van dissenyar els mecanismes de redistribució vigents avui. En definitiva, malgrat el creixement econòmic experimentat pel nostre país, la renda per càpita no es distribueix de manera equitativa, i això evidencia un problema de productivitat i de repartiment de la renda. Així, doncs, en la mesura que el creixement econòmic per si mateix no resoldrà aquesta fractura, hem de revisar els mecanismes de protecció social existents i crear-ne de nous, alhora cal centrar l’atenció en els col·lectius més vulnerables.\nHem de revisar els mecanismes de protecció social existents i crear-ne de nous\nA les fallades intrínseques del mecanisme de redistribució mateix, com ara la manca de progressivitat del sistema i de recursos per al desenvolupament de polítiques redistributives, s’afegeix la incapacitat de respondre a noves realitats, com l’atur de llarga durada o la situació de pobresa en el treball. La primera pregunta que ens podem fer és si s’estan destinant prou recursos a desenvolupar polítiques de protecció social. Espanya manté un percentatge d’ingressos i despeses públiques sobre el PIB inferior a la mitjana europea; els ingressos se situen en el 38,9% del PIB espanyol mentre que a la zona euro és el 46% del PIB, mentre que les despeses al nostre país representen el 41,3%, en contrast amb el 46,8% de mitjana de la zona euro. Per tant, encara hi hauria un cert marge de millora. Un exemple molt clar són els escassos esforços que Espanya destina a la protecció social, tan sols el 16,6% del PIB, per darrere de la mitjana de la zona euro (20% del PIB) i de països com ara Grècia (19,4%), Itàlia (20,9%) o França (24,3%).\nPerò no es tracta només de disposar de més recursos, sinó que encara és més important aconseguir que les actuacions se centrin a cobrir llacunes del nostre sistema de protecció, com en el cas de les prestacions a les famílies, i a millorar¬ne l’eficiència i la progressivitat. En aquest sentit, un dels problemes de les polítiques socials al nostre país és l’impacte més limitat que tenen a l’hora de mitigar la desigualtat. A Espanya les transferències socials redueixen menys la desigualtat que no pas als altres països de la zona euro. Espanya se situa en la mitjana europea en termes de desigualtat d’ingressos i fins i tot pot ser més baixa que la d’altres països, com ara França, Grècia, Portugal o Alemanya. No obstant això, la desigualtat és més gran després d’impostos i transferències, la qual cosa evidencia la limitada actuació redistributiva de l’estat i desemboca en una desigualtat més gran en l’ingrés disponible de les llars.\nPodem extreure la mateixa conclusió de l’efecte de les transferències a l’hora de reduir la pobresa. Així, a Espanya, la diferència entre les taxes de risc de pobresa abans i després de les transferències socials és més baixa que la diferència mitjana dels països de la zona euro. És a dir, al nostre país les transferències redueixen la desigualtat menys que a Europa: mentre que a Espanya les transferències socials redueixen, de mitjana, un 24,4% la taxa de pobresa, a la zona euro les mesures socials assoleixen un efecte reductor del 32,2%.\nD’altra banda, el sistema tributari espanyol tampoc dona resposta als problemes de pobresa i desigualtat actuals. No recapta prou en tots els grans impostos i manté una pressió fiscal del 34,5%, molt per sota del 41,4% de la zona euro, amb la qual cosa s’estima que Espanya pateix unes pèrdues d’ingressos fiscals que oscil•len entre els 50.000 i els 60.000 milions d’euros anuals per aquesta pressió fiscal més moderada, segons el Sindicat de Tècnics del Ministeri d’Hisenda. No hem d’oblidar, a més a més, el greu problema de frau fiscal i evasió d’impostos del nostre país.Al costat d’això, resulta fonamental posar el focus en la progressivitat del sistema, ja que, com indica l’Observatori sobre el repartiment dels impostos i les prestacions monetàries de Fedea, el tipus mitjà efectiu del 20% de les llars més pobres és superior al d’alguns trams de llars amb més renda, a causa del pes més gran que tenen la imposició indirecta i les cotitzacions socials sobre la renda d’aquestes llars.\nEn conclusió, el marc econòmic i social actual és diferent del que hi havia en el moment en què es van dissenyar els mecanismes de redistribució vigents avui. Per aquest motiu, ens trobem davant un nou context en el qual es redefineixen les tasques o funcions de l’estat amb la societat. La fractura entre rics i pobres obliga a repensar el sistema redistributiu i la fiscalitat, que d’una banda han de ser el reflex dels principis i els valors d’una societat, i, de l’altra, s’han de revisar i d’actualitzar a mesura que la societat avança i canvia.\nHem de ser capaços de restituir la confiança, de fer que una bona part de la població surti de la resignació davant la desigualtat, i de garantir unes mínimes condicions de vida digna davant un present complicat i un futur incert. No és només una exigència de justícia social, sinó una necessitat per a la convivència, la credibilitat i l’enfortiment de la democràcia.\nA fi de trobar noves propostes de solució que vagin des de la revisió i l’actualització dels instruments vigents fins a la inclusió d’altres de nous, es va convocar i organitzar una sessió monogràfica amb un grup d’experts en la matèria que van debatre sobre aquesta greu fractura social. A més a més, se’ls va demanar quines mesures creien que serien necessàries i positives per a resoldre el problema. Tot seguit oferim un recull de les propostes que van emergir d’aquesta sessió de treball.\nUna reforma fiscal que inclogui:\n- Un impost sobre successions i donacions harmonitzat a escala estatal.\n- La supressió de l’excés de deduccions, exempcions, etc., que fan que el sistema sigui molt complicat i recapti menys del que caldria.\n- Una revisió de la fiscalitat dels autònoms, en un context en què el contracte laboral tradicional no dona resposta a totes les noves realitats que sorgeixen en el mercat laboral.\n- Descàrrega de la tributació sobre les rendes del treball cap a les rendes del capital. Integració d’una part del gravamen del capital en l’IRPF.\n- Consecució de nivells de pressió fiscal semblants als de la zona euro.\nSistema de renda mínima garantida mitjançant l’establiment d’un ingrés mínim vital. Aquesta mesura s’ha de dissenyar de manera que no impliqui l’afebliment de la despesa social, per evitar amb això passar d’un estat social a un estat mínim assistencial.\nCompatibilitat de les prestacions socials amb l’ocupació fins a un nivell determinat.\nIncrement de les prestacions adreçades als decils més baixos de la distribució, com també de les prestacions no contributives fins a un nivell de vida digna (per exemple, prenent com a referència el mínim personal i familiar de l’IRPF).\nRuptura de les barreres d’accessibilitat als mecanismes de protecció, amb la flexibilització dels mecanismes i tot mirant d’establir sinergies entre àmbits com el sanitari i el de les prestacions monetàries de protecció social.\nIncrement de la despesa en el sistema de dependència i impuls de les anomenades «polítiques de l’atenció», amb una clara perspectiva de gènere.\nRevisió dels preus públics.\nInclusió d’indicadors de pobresa i desigualtat en els pressupostos generals de l’estat (quadre macroeconòmic i indicadors per mesurar els resultats), com també d’objectius redistributius.\nIRPF obligatori per a tota la població en edat de treballar, de manera que els col·lectius més desafavorits s’integrin en el sistema i es pugui aplicar adequadament el principi de generalitat.\nRevisió del sistema de pensions que permeti comptar amb un nivell més alt de recursos per a destinar a altres àmbits de la despesa pública. Un àmbit d’actuació es troba en les cotitzacions i en figures com les tarifes planes dels autònoms\nInfància, sistema educatiu i habitatge\nEducació infantil universal, inclosa l’educació de 0 a 3 anys, sostinguda per un sistema d’escoles infantils públiques. Aquesta mesura és fonamental, a més a més, per a la igualtat de gènere.\nMillora de les prestacions per fill a càrrec, per avançar cap a una renda bàsica universal per als menors d’edat. Aquesta mesura hauria d’anar acompanyada de la reforma corresponent en l’IRPF.\nPolítiques de «desfamiliarització» de costos (en l’àmbit dels menjadors, les activitats extraescolars, les ajudes als alumnes amb dificultats d’aprenentatge, etc.) que permetin lluitar contra la segregació escolar\nIncrement de la despesa pública destinada a la família i la infància en línia amb la mitjana de la zona euro.\nLlei de lloguer d’habitatges que garanteixi l’accés a l’habitatge a les persones amb menys recursos, especialment els joves. Ampliació del parc d’habitatge social.\nIncrement de la despesa pública en educació i sanitat, almenys fins a assolir la mitjana de la zona euro.\nMercat laboral i empresa\nSimplificació de la gran diversitat de modalitats de contracte existents i més protecció del treballador temporal davant l’acomiadament.\nIncrement de la protecció del treballador, per damunt del lloc de treball. Per exemple, davant situacions d’acomiadament (sobretot, en feines temporals).\nInclusió de les dones de fer feines en el règim general de la seguretat social.\nPolítica industrial moderna i innovadora, que incrementi la productivitat de l’economia espanyola i la grandària i la competitivitat de les empreses. Això requereix un augment de la inversió en R+D+i fins a l’objectiu europeu del 3% del PIB, com també l’increment progressiu del pes de la indústria en el PIB.\nSostenibilitat empresarial. Impuls d’estratègies de sostenibilitat empresarial que contemplin els àmbits de bon govern, medi ambient i responsabilitat social, i que duguin al creixement de la mida de les empreses i, amb això, a la protecció dels treballadors.\nLluita contra la forta rotació de les empreses i suport a la viabilitat dels negocis des del naixement. Impuls de hubs d’innovació i de creació empresarial.


13-Pneumàtics :: La ciutat :: Ajuntament de Badalona\nEl pneumàtic és el revestiment perifèric de les rodes d’un vehicle. Conté aire a pressió, bé directament, bé dins una cambra de goma inflable situada entre la coberta de cautxú del pneumàtic i la llanta metàl.lica a la qual aquest està fixat. Aquest residu està format bàsicament per cautxú, natural i sintètic, i acer o fibres sintètiques. Per tal de minimitzar la quantitat d’aquest residu, hem d’utilitzar medis de transport alternatius al cotxe (transports públics, bicicletes, caminar, etc.) i quan això no sigui possible hem de reduir al mínim el desgast dels pneumàtics:\n§ Procurant conduir amb una velocitat moderada i sense accelerades o frenades brusques.\n§ Controlant que les rodes tinguin sempre la pressió d’aire recomanada pel fabricant, tenint en compte la càrrega que transportem.\n§ Utilitzant cadenes per a la neu.\n§ Vigilant que el cotxe estigui sempre en perfecte estat (ben equilibrat i alineat, els frens ben reglats, etc)\nLa recollida d’aquests tipus de residus es fa a través de la xarxa de deixalleries, on els particulars poden dur els seus pneumàtics vells, o bé a través dels tallers mecànics, els quals han de tenir els seus propis circuits de recollida. Cal assenyalar que, malgrat que el pneumàtic es troba adherit a la llanta metàl.lica de la roda del vehicle, a la deixalleria és preferible portar el pneumàtic i la llanta per separat i dipositar aquesta última en el contenidor de ferralla.\nInstruccions per a la recepció de pneumàtics a les deixalleries\nSegons quin sigui l’origen i les característiques del pneumàtic fora d’ús (PFU) que entra a la deixalleria els Sistemes Integrats de Gestió (SIG) tenen l’obligació o no de realitzar la seva retirada gratuïta.\nTipus de pneumàtics que poden arribar a les deixalleries:\n§ Pneumàtics de reposició, que es generen principalment als tallers de reparació d’automòbils. Aquests NO haurien d’entrar a les deixalleries, els titulars dels tallers s’hauran de posar en contacte amb els sistemes integrats de Gestió (SIGNUS i TNU).\nA Catalunya hi ha dos Sistemes Integrats de Gestió (SIG) autoritzats des de l’any 2008: SIGNUS (www.signus.es) i TNU (WWW.tnu.es\n§ Pneumàtics provinents de particulars, fins a un màxim de 5 pneumàtics sense llanta per persona i any.\n§ Pneumàtics de desballestadors de vehicles fora d’ús (VFU). Aquests pneumàtics NO haurien d’entrar a les deixalleries, aquests pneumàtics, s’han de gestionar a través de gestors autoritzats a càrrec dels desballestadors.\n§ Pneumàtics de bicicletes o amb un diàmetre superior a 1400 mm., s’ha de contactar amb un gestor de PFU autoritzat i assumir el cost de la seva gestió.\n§ Pneumàtics procedents d’activitats ramaderes/agrícoles. És responsabilitat del propietari de l’explotació agrícola i ramadera assumir el cost a través de gestors de PFU autoritzats i assumir el cost de la seva gestió.\nEls pneumàtics recollits a les deixalleries són recuperats mitjançant la seva classificació i trituració d’aquells que no es puguin recautxutar.


Popularitat a costa de la vida: els bloggers llancen el desafiament\nCada dia, augmenta el nombre de persones infectades i mortes a causa del nou coronavirus. La majoria de la gent es va adonar de l’amenaça real d’aquesta malaltia, va decidir aïllar-se i minimitzar tot contacte amb el món exterior. Tanmateix, hi ha qui està disposat a arriscar la seva salut i la seva vida pel fet d’agradar i d’obtenir opinions a les xarxes socials.\nQuin és el repte dels lavabos?\nEls bloggers han llançat un nou coronavirus a la xarxa social TikTok Repte: el vídeo els mostra llepant seients de vàters en llocs públics. El primer vídeo d'aquest tipus a TikTok va ser publicat per la bloguera Ava Louise, que va llepar la vora de la tassa del vàter a l'avió. No obstant això, més tard es va retirar el vídeo i la nena va aclarir que havia desinfectat a fons la ubicació del rodatge.\nEs va riure del virus i es va infectar\nEl repte va decidir donar suport a un altre blogger: Lars (Larz), de 21 anys, de Califòrnia. El jove nord-americà va llepar el seient del vàter en un dels lavabos públics i al final del vídeo es va riure del coronavirus. Cinc dies després, va aparèixer una publicació al seu compte d’Instagram en què parlava d’un resultat positiu de la prova d’un nou virus. Segons el mateix Lars, va anar a crear un vídeo viral per augmentar la popularitat i el reconeixement a la xarxa. Actualment, el vídeo original del blogger no està disponible i el seu compte TikTok i el seu perfil de Twitter estan inactius.\nMalauradament, no només els joves influents no reconeixen l'existència del nou virus i la seva amenaça, però també representants dels mitjans de comunicació. Així, el periodista iranià Hamed Jalali Kashani va intentar demostrar que el coronavirus no existeix, va llepar els santuaris i es va negar a portar màscares en principi. Segons Kashani, la malaltia és només una ficció i les autoritats locals van intimidar deliberadament la població per reduir la participació dels votants a les eleccions parlamentàries. Al mateix temps, el 21 de febrer, al seu compte de Twitter, va publicar un registre de l’hospital: bé, vaig arribar a l’hospital amb la grip. M’agradaria que fos coronavirus o alguna cosa semblant per poder fer hyip. De fet, el periodista va ser diagnosticat de COVID-19. La nit del 28 de febrer, Kashani va morir de complicacions causades per la malaltia.\nDe moment, els Estats Units han superat la Xina i han superat la incidència de COVID-19. A tot el món, més de 537 mil persones s’han infectat amb el nou coronavirus i la xifra de morts ha superat els 24 mil.\nUs recomanem que us cuideu, que us quedeu a casa i innecessàriament.i no anar a llocs públics.\nLa natura va sospirar. Va resultar que el coronavirus té avantatges\nLa situació actual va netejar l'aire sobre la Xina i els dofins van navegar cap a Venècia.\nPublicació anterior 30 anys després. Com són ara els actors de Rescue Malibu\nPropera publicació Mesures extremes. Qui treballarà durant la quarantena a Rússia\nEn relació amb la propagació de la infecció per coronavirus, màscares mèdiques i desinfectants: els gels antibacterians per a la desinfecció de ma...\nAleksey Bezymyanny: terapeuta, teledoctor, amfitrió del programa Quant al més important: En primer lloc, descobrim-ho junts: quin és l'assecat m...


L'organització del Zoom avala el salt virtual en l'estrena de la seva 18a edició\nEl certamen s’estrenava amb una producció de Barça Studios ’100x100 Tito’\nDimecres, 25 novembre 2020. 09:00. Redacció AnoiaDiari.\nEl certamen igualadí ha aixecat el teló d'una edició que contindrà un alt nombre de produccions relacionades amb el confinament. Els organitzadors celebren que "les productores s'han apuntat al canvi de format". "Comencen cinc dies d'emissió de continguts online, que animem a tothom a seguir des de les seves cases, on a més de les projeccions podran interaccionar amb els participants" afegia la directora Anna Cervera.\nEl Zoom 2020 donava el tret de sortida amb una estrena en exclusiva: el documental '100x100 Tito' de Barça Studios. El festival es prepara per a una setmana de projeccions, estrenes i presentacions que tindran lloc al Zoom Live, la plataforma d'streaming dins la web del festival, on fins el proper diumenge dia 29 de novembre, s'hi podran veure una cinquantena de produccions audiovisuals d'arreu del món.\nLa inauguració tenia lloc a les 8 del vespre de dimarts, al Cinema Ateneu d'Igualada on, seguint amb les mesures de prevenció per evitar el contagi de la COVID-19, es va projectar el documental sobre l'entrenador blaugrana Tito Vilanova en una sala amb l'aforament limitat. L'acte inaugural va comptar amb la presència del director de Barça Studios, Paco Latorre, i les directores i realitzadores del documental, Cristina Collado i Marta Busquets. L'alcalde d'Igualada, Marc Castells, també era present en un dels únics actes presencials del festival de continguts audiovisuals. En declaracions prèvies a la projecció, la codirectora del Zoom Festival, Anna Cervera, apuntava que "comencen cinc dies d'emissió de continguts online, que animem a tothom a seguir des de les seves cases, on a més de les projeccions podran interaccionar amb els participants".\nEl codirector del Zoom, Jordi Comellas, destacava que "tot i la pandèmia i el canvi de format, les inscripcions han estat un èxit i les productores i televisions s'hi ha apuntat", ha afegit que "esperem que la resposta de la gent també sigui positiva". Finalment, l'alcalde d'Igualada, Marc Castells, considerava que el canvi de format del Zoom és, també, una oportunitat per "innovar i afrontar nous reptes" i agraïa a l'organització el fet de seguir-lo tirant endavant tot i la situació.\nDesprés de '100x100 Tito', vindran 45 produccions seleccionades a la Secció Oficial que opten als Premis Zoom. Com no podia ser d'altra manera, la pandèmia és el teló de fons de diverses creacions; la sèrie 'La Treintena' (2020), el film neerlandès 'Lockdown' (2020), el telefilm 'Nou normals' (2020), el documental italià 'Senza respiro' (2020) o el programa de TV3 '30 minuts: Dins del coronavirus' (2020), en són només alguns exemples. Hi participen, també, algunes de les produccions del país més aclamades pel públic com el programa del canal #0 de Movistar+ 'Late Motiv' (2016), dirigit per Andreu Buenafuente; 'NBA al día' (2019) del canal #Vamos; el programa d'actualitat 'Planta Baixa' (2019), dirigit per Ricard Ustrell; el programa de cuina 'Manduka' (2019) del canal Súper3; o realities i talents del moment, com 'Entre ovejas' (2020) i 'Maestros de la costura' (2020) que emeten RTVE. Aquestes produccions més conegudes del país conviuen amb programes, documentals, sèries i pel·lícules que arriben de països com Alemanya, Països Baixos, Espanya, Itàlia, Andorra, Turquia, Colòmbia, l'Argentina o Perú.\nA més de la Secció Oficial, el Zoom Festival programa virtualment tres estrenes especials: 'Los Espabilados' (2020), la nova sèrie d'Albert Espinosa que es podrà veure properament a Movistar+; 'Riders' (2019), la nova aposta de playZ en ficció juvenil; i finalment, el Zoom Festival estrena a l'Estat el documental americà 'Feels Good Man' (2020). Tres preestrenes al país que han estat aclamades per la crítica.\nEl teatre torna a l'Aurora amb dues propostes del festival El Més Petit de Tots\nEls Ciutat d’Igualada viuen una gala atípica, amb el premi a Joan Amengol i el record a "Saya" i Carlos Miguel Solà\n2 Robin Corrià: "L'assignatura pendent del riu Anoia són els peixos" 1301 lectures\n3 Eva Martínez: "Cal trencar amb la idea que les llevadores només ens ocupem de l'embaràs" 1057 lectures\n4 El batlle de Calaf urgeix a Salut per fer "els testos massius que a altres llocs sí que fan" 845 lectures\n10 Els Mossos detenen un jove que va robar a 20 cotxes en una nit a Masquefa 413 lectures


divendres, 8 de novembre de 2013 07:15\nEls Jocs Escolars més innovadors i participatius\nJuga Verd Play és el nom del projecte que posa en marxa el Consell Esportiu del Baix Llobregat\nEl proper 9 de novembre començarà a posar-se en pràctica aquest projecte, tant en les competicions esportives escolars d’àmbit local com en les d’àmbit comarcal.\nEducar en valors a l’alumnat del Baix Llobregat mitjançant l’esport és l’objectiu de Juga Verd Play. Per això en les competicions escolars d’àmbit comarcal I local es canvia el sistema de puntuació i es valoraran diferentes aspectes dels joc i només els resultats.\nValors com l’esportivitat, la companyonia, el respecte i la participació puntuaran tant o més que els resultats esportius, un canvi important que té com a lema “la finalitat dels entrenaments és aprendre i compartir” en lloc de competir i, que implica tots els col·lectius: infants, entrenadors, àrbitres i familiars.\nUn dels trets més innovadors és el canvi en el sistema de puntuació. S’aposta per una iniciativa trencadora i original on la puntuació és fruït de l’avaluació que fan de la competició tots els agents implicats.\nEn cada partit es donaran un màxim de 10 punts. Es donen 3 punts si es guanya, 2 punts si s’empata i 1 punt si es perd. Els dinamitzadors de joc avaluen als tècnics i al públic de tots dos equips i atorguen 2 punts, els tècnics avaluen el treball I compartament del tècnic i dels nens i nenes de l’equip contrari i puntuen amb 2 punts, els tutors de grada avaluen l’actuació de les famílies amb 1 punt I el públic avalua el comportament com esportistes i companys amb 1 punt.\nLa iniciativa es posa en marxa, a nivell comarcal, en els esports d’associació I en les categories d’educació infantil, prebenjamina, benjamina i alevina. Gavà participarà en aquests jocs amb més de 1.000 nens i nenes i 93 equips, 54 dels quals disputaran la competició local i 41 la comarcal.\nEtiquetes: Actualitat Àmbit de Serveis a la Persona Escoles, col·legis, instituts Esports Maite Martí Regidoria d'Educació, Civisme i Esport


de Josep Segura\t el 7 oct. 2019\nEl passat 3 d’octubre, la Sala del Prat del Roure va acollir, un any més, l’XI edició del Saló de la Gent Gran. En aquesta edició, l’objectiu era donar un enfocament positiu vinculat especialment a les possibilitats de la gent gran, així com apostar per un saló sostenible, contribuint a la reducció de residus i donant un valor afegit de sostenibilitat.\nCom sempre, ha estat un Saló, obert a tothom, des de familiars, professionals, cuidadors, etc. Un saló amb un ampli ventall de propostes vinculades al món de la salut, l’oci, l’estètica, les noves tecnologies, la moda i la gastronomia, entre altres. Totes elles de la mà de més de 20 expositors i col·laboradors. I, com ja és habitual, la desfilada de moda va tornar a ser un dels focus d’atracció del saló i va assolir un gran èxit, ja que aquest any va pujar el nivell dels participants. En el marc del saló, també van tenir lloc xerrades i tallers, com la que va oferir el Dr. Miquel Izquierdo titulada “l’activitat física, un element clau per a un envelliment saludable”.\nLa consellera de Gent Gran i Infancia va agraïr a Cesca Ros, directora de la Fundació Crèdit Andorrà, el suport que durant tots aquests anys han donat a aquesta iniciativa, fent possible bianualment aquest esdeveniment”, dedicada a tothom, però especialment a la gent gran.\nFNACllibresMónica Bordas SubiratsTomás NavarroYo Soy Así\nHotel Nòrdic, les millors idees per a les teves celebracions\nDona Secret\t 23 gen. 2021


Serveis d’animació infantil – Jocnet\nServeis d’animació infantil\nOrganitzem activitats d’animació adreçades als més petits. Festes de final de curs, comunions, casaments, festes de barri o d’entitats poden ser molt divertides. Només cal que us adreceu a nosaltres i ràpidament us farem arribar una proposta personalitzada.\nComptem amb dos tipus d’inflables; un més petit adreçat a nens i nenes de 4 a 6 anys i un altre de dimensions més gran pels majors de 7 anys. Totes les festes amb inflables aniran acompanyades amb música i també seran amenitzades per un monitor/a.\nGimcanes i activitats temàtiques\nSi us agradaria fer una activitat diferent i no sabeu com fer-ho, us podem ajudar. Organitzem gimcanes de diferents temàtiques per fer que els més petits gaudeixin d’una jornada divertida i pedagògica.\nEns adaptem al vostre grup, espai i característiques del centre per fer una activitat a la vostra mida.


Imatge de Sant Llop de Sant Sadurní del castell de Montmajor | Mapes de Patrimoni Cultural\nImatge de Sant Llop de Sant Sadurní del castell de Montmajor\nImatge de Sant Llop de Sant Sadurní del castell de Montmajor Montmajor\nMontmajor. Església de Sant Sadurní de Montmajor.\nActualment es troba a una furnícula del retaule lateral de l'església de Sant Sadurní.\nSegimon Pujol, possiblement.\ndv., 04/10/2002 - 02:00\nImatge masculina, dempeús, vestit amb túnica i capa vermella, i portant els atributs de Bisbe: el bàcul i la mitra. Amb la mà dreta fa l'acció de beneïr i als seus peus hi ha una figura d'un llop. Fa aproximadament 60 cm d'alçada, és de fusta amb estuc de guix i policromada. Se li ha afegit una corona metal·lica al cap. Sant Llop va ser bisbe de Solsona.\nEs conserva una fotografia antiga de l'altar barroc fet per Segimon Pujols i publicada a BACH, A. (2002). Montmajor i el seu comú. Ajuntament de Montmajor. Pàg 45. En aquesta fotografia es pot veure la imatge de Sant Llop al centre de l'altar.\nAquesta imatge ocupava l'espai central de l'antic altar barroc de Sant Sadurní que es trobava a l'antiga església de Sant Sadurní del Castell de Montmajor. S'atribueix la seva realització a l'escultor Segimon Pujol. El rector d'aquesta església es vengué aquest altar per pagar les obres de la nova rectoria que es construïa més a prop del nou nucli urba. Desconeixem si altres elements del retaule es van salvar després de la guerra civil, ja que tan sols resta aquesta imatge que actualment ocupa un espai en el altar lateral esquerre de la nova església de Sant sadurní de Montmajor.


El president del TC diu que al referèndum hi haurien de votar també els espanyols - VilaWeb\nDilluns 15.10.2012 15:18\nCospedal avisa que el govern de Rajoy impedirà tota 'consulta il·legal'\nEl president del Tribunal Constitucional espanyol, Pascual Sala, ha dit avui que les demandes d'independència del poble català afecten 'el conjunt del poble espanyol' donant a entendre que, en un hipotètic referèndum, hi haurien de votar, també, tots els ciutadans amb nacionalitat espanyol. 'Ho estableix la constitució de manera ben clara', ha dit, i ha afegit: 'en la sobirania, el subjecte constituent és el poble espanyol'. Preguntat sobre la possibilitat de modificar la constitució per a la celebració 'legal' d'un referèndum a Catalunya', ha dit que caldria fer-ho 'des del consens de les forces polítiques i la responsabilitat de tots els polítics i els ciutadans'. Aquestes declaracions arriben, justament, el mateix dia en què els governs britànic i escocès pactaven a Edimburg una data per al referèndum sobre la independència escocesa.\nTambé avui, la secretària general del PP i presidenta de Castella-la Manxa, María Dolores de Cospedal, ha avisat que l'executiu de Mariano Rajoy prendrà totes les decisions legals que estiguin al seu abast per 'impedir' una consulta d'autodeterminació que segons la seva opinió és il·legal.\nDe Cospedal ha acusat aquest dilluns el president de la Generalitat, Artur Mas, d'obrir el debat sobiranista per tapar la seva gestió i l'ha emplaçat a explicar als catalans de quina manera els portarà 'a la ruïna'. 'Quan Mas parla d'anar a institucions comunitàries o europees sembla que ja està presumint que el que vol fer és il·legal i ell mateix ho ha titllat d'il·legal', ha dit Cospedal, en resposta a les últimes declaracions del president de la Generalitat.\nMas: 'Si no ens deixen fer la consulta anirem als tribunals europeus' (15.10.2012)


Foios assoleix la glòria a Onda - PilotaViu\nDissabte, 10.2.2018 20:00h Escala i Corda\nL'equip de Foios alça el títol de campió en primera categoria\nAON, Autonomic EiC AON, Baronia, Foios, Lliria, Onda, Riba-roja, Torrent\nPilotaViu / Onda.\nEste cap de setmana, el trinquet d'Onda a acollit les finals de l'Autonòmic d'Escala i Corda, en què Foios, Riba-roja, Llíria, Torrent i la Pobla de Vallbona van proclamar-se campions (de 1a a 4a B respectivament). Pel que fa a la categoria de veterans, la final la va guanyar Dauet Ribera C.\nEn la vesprada de dissabte, 10 de febrer, es disputaven a Onda les primeres finals de l'Autonòmic AON d'Escala i Corda. Era la data fixada per al plat fort. En primera categoria, Foios abastava la glòria davant Baronia, en una partida molt igualada que acabava amb un marcador de 60-50.\nEls de l'Horta Nord, amb Ximo, Alberto, Xato, Jordi i Sergi, s'imposaven després d'una partida en què va ser decisiu el primer joc. Baronia (Jesús, Javi i Àlex) el perdia fent el dau i a partir d'ahí, Foios conservava la renda. Al final, l'equip que vestia de blau assolia la glòria, i la copa que l'acredita com a campió de la XX Edició del Campionat Autonòmic AON d'Escala i Corda. En veterans, Dauet Ribera C s'imposava a Juanjo Tradicions Valldigna, mentre que en 4a B l'equip guanyador era la Pobla de Vallbona B.\nEls protagonistes de la final amb les autoritats, després de la partida. FOTO: Lluís Ramos\nJa en la vesprada de diumenge, es van completar la resta de partides. Fins a quatre finals més va acollir el trinquet d'Onda, en les quals Riba-roja, Llíria i Trinquet Torrent F completaven el quadre d'honor d'esta edició de l'Autonòmic d'Escala i Corda.\nResultats i participants de les finals\n- 1a - Foios (Ximo, Alberto, Xato, Jordi i Sergi) 60 - 50 Baronia (Jesús, Javi i Àlex)\n- 2a - Paddock Riba-roja B (José Garcia “Calles”, Santi, Ruben i Oscar Farga) 60 - 45 Industa Moncada A (Vicent, Adrian, Gabriel i Josep).\n- 3a - CPV Lliria B (Jesús, Edu i Nicolas) 60 - 45 - Caixa Popular Pobla Vallbona A (Ximo, Fran, José i Oscar).\n- 4a A - Trinquet Torrent F (José Garcia, Enric, Samuel i Jorge) 60 - 45 Amics Pilota Xilxes B (Paco, Ximo i Agustin).\n- 4a B - la victòria se l'enduia l'equip de la Pobla de Vallbona B sobre la formació d'Onda C per un resultat de 60 per 20.\n- Veterans - El Dauet Ribera C (Vicent Miquel, José Federico i José Julio) es va imposar per 60 - 45 al conjunt de Juanjo Tradicions Valldigna (Juanjo Sala i Marcos Brines).\nEls jugadors de 2a i 3a categoria, després de les respectives finals. FOTO: FPV\n2538 lectures Un comentari Envia\n1 terol castello\n12 de febrer 11.32h\nme pareix que els politics seguisen sense apostar per la pilota... no dona vots.. aixo de les apostes o traveses palla.. despres vas a una final com la del xato a onda i cuatre rates per q ningu ho apolla :( ... per favor la pilotaaaaaaaaaaa es con teroooooooooooooool existe ... i per q es beja .. es cosa com tot de diners i educacio .. ara en la escola començen a fer cosetes.. per eixe costat l'enhorabona.. doncs si el diumenge no tenen una partida on anar a vore lo q fan i vore els seus idol... Llegeix més


Cròniques jornada 14 i 15 de desembre – BÀSQUETOMS\nÒdena Club Bàsquet B – 66\nDerrota del sènior que jugava de local contra el Òdena.\nUn altre Partit on les lesions no permetien tenir el sènior en plenes condicions. Va ser un matx igualat de principi a fi, en el qual els visitants van aconseguir escapar-se a últim quart gràcies al desencert del bàsquetOMS, en el qual perdia algunes pilotes tontes i no aconseguia sumar. Tot i així bona imatge del nostre sènior que la setmana que ve comença la segona volta contra el Vilatorrada, equip que van guanyar a casa.\nCal destacar el debut amb sènior del nostre cadet, Ares on va robar una pilota i va donar minuts de qualitat a pista\nC.B. Viladecavalls – 65\nPartit amb dues parts molt diferents el disputat al Pavelló del Bàsquet Oms entre el Bàsquet Oms i el C.B. Viladecavalls.\nEl partit començava bé per als locals que agafaven una avantatge de 5 punts als primers compassos del joc (12-7). A partir d’aquí la primera part va passar a estar dominada per el Viladecavalls que feia un parcial demoledor arribant a posar-se 20 punts per sobre al marcador. Una reacció local deixava el(30-40) a la mitja part.\nLa segona part, la reacció local es consolidava i guanyava el parcial del 3r quart gràcies a una millora en la defensa, i millor encert en atac. El tercer quart acababa (51-55) en el marcador. A l’últim quart, tot i que el Bàsquet Oms ho intentava de totes les formes possibles, no aconseguia retallar la distància i acabava perdent el partit per (58-65).\nROC ROI C.B. Lleida –\nC.B. Castellbisbal – 74\nNova derrota local, que mai ha tingut opcions de sorprendre al segon de la lliga.\nUns visitants més ambiciosos, han dominat el partit de principi a fi, on el rebot i el contraatac un altre cop han estat determinants.\nEls jugadors del Bàsquet Oms han perdut moltes pilotes hi han fallat bàsquets fàcils a sota cistella, fet que han aprofitat molt bé el visitats, molt més encertats, i que a la mitja part ja dominaven per 16 punts de diferència, 22 a 38.\nAl final, clara derrota dels locals que aquesta temporada encara no coneixen la victòria.\nC.B. Tonas 2 – 44\nbàsquetOMS – 80\nBon partit el jugat avui entre els equips minis del C.B. Tona 2, i el bàsquetOMS.\nEls visitants han jugat el partit amb més intensitat i concentració, això a provocat que tinguessin avantatges, durant tot el partit. A la mitja part els nois del BàsquetOMS tenien una avantatge de +20 (20-40).\nA la segona part del partit a continuat la tònica general de tot el partit, on els nois del bàsquetOMS, han jugar amb molta intensitat i concentració, hi ha provocat un parcial 24-40, que ha donat la victòria als nois del bàsquet OMS, amb un resultat final de 44-80.\nJoviat B – 10\nbàsquetOMS – 60\nPartit molt ben jugat per part de les petitones del bàsquetOMS, aquest cop a domicili.\nTanquem acte i les petites lluitadores segueixen corrents, lluitant sense parar. Molt satisfeta de l’evolució que estan fet una a una, totes han millorat molt i res a dir.\nNomés cal felicitar-les i a seguir lluitant fins al final. Som blaves som basquetOMS\nC.B. Solsona – 40\nVictoria del premini masculí a la pista del Bàsquet Solsona (40-45) per tancar la primera fase de la temporada.\nPartit molt igualat durant la majoria del minuts amb moltes alternatives al marcador. A la mitja part el resultat era de 18-17 en contra.\nA la segona part l’equip ha sigut més constant que el rival, fet clau per aconseguir el triomf.\nS’acaba la primera part de la temporada fent el millor partit fins al moment i amb molt bones sensacions. A seguir treballant!\nCròniques jornada 30 de novembre i 1 de desembre →\n← Agenda 21 i 22 de desembre


Miquel Buch demana al Govern central que apliqui el confinament de Catalunya pel coronavirus\nPublicat 14/03/2020 12:02CET\nEl conseller d'Interior de la Generalitat, Miquel Buch, ha demanat aquest dissabte al Govern central que apliqui el confinament de Catalunya per evitar la propagació del coronavirus i "tenir un bon funcionament de la salut pública".\nSegons un comunicat de la Generalitat, Buch ha declarat a Rac 1 que, per prendre aquesta mesura, cal tancar els accessos de les línies de ferrocarrils, ports i aeroports: "No tindria sentit que només ho féssim via trànsit".\nHa dit que la Generalitat treballa tenint en compte tots els escenaris i que demanen que les persones es quedin a les seves cases: "Com més moviments fem, més possibilitats hi ha de propagació".\n"Els qui decideixin no complir la normativa tindran règim sancionador. En aquest cas, els policies, els Mossos i els funcionaris públics podran aplicar les sancions corresponents", ha dit.\nBuch ha explicat que està sorprès perquè Madrid no hagi pres decisions com les de la Generalitat a Igualada (Barcelona), on s'ha realitzat un confinament perimetral de fase 1: "A Madrid la situació és més adversa, l'Estat hauria d'actuar".


Excursió a can Cadafalc | Rotary Club de Terrassa\nEnviat per: SRC | 16 Octubre, 2011\nExcursió a can Cadafalc\nHem començat l’excursió deixant un cotxe a l’àrea d’esplai de les Arenes, de la carretera de Castellar a Sant Llorenç Savall. Amb els altres cotxes hem continuat per la carretera ,i desprès de passar la riera Seca, a mà dreta hem agafat un camí apte per passar-hi els cotxes (GR-173), que desprès de creuar el riu Ripoll, ens ha premés deixar els cotxes en un dels laterals de la pista.\nA partir d’aquí hem seguit el GR-173, per un camí que transcorre al costat del torrent del Castelló, on veurem bastants tolls d’aigua que la gent aprofita per banyar-s’hi en èpoques estiuenques. El camí passa pel costat de la font de San Jordi on hem trobat un magnífic exemplar de salamandra.\nDe nou hem seguit el GR-173, ara amb pujada continuada pel costat del Sot de l’Àliga, fins que per fi hem arribat a creuar-nos amb un camí de carro carener, on a la nostra esquerra ja podem veure la casa de Can Cadafalc (Catafau). En aquesta cruïlla hem aprofitat per esmorzar-hi.\nDesprès hem seguit pel camí de l’esquerra, deixant can Cadafalc a la nostra dreta, fins que trobem el parany del Federico (unes curioses alzines podades, de manera que serveixen per agafar ocells amb la tècnica del vesc).\nEn una bifurcació hem agafat el camí de la dreta que en pocs minuts ens ha portat al parany del Boter, on hem pogut veure noves alzines de parany i fins i tot la caseta dels ocellaires de Castellar i hem pogut xerrar amb quatre dels seus membres sobre les seves històries de caçadors d’ocells.\nHem tornat enrera fins a la cruïlla on havíem esmorzat, tot admirant la prodigiosa vista que hi ha del massís de Sant Llorenç, sens dubte la més increïble que mai hàgiu vist. Ara cal seguir el camí de carro uns metres en direcció a Matadepera (segons diuen uns senyals) i, a pocs metres a la dreta, agafar un camí ample, que uns metres més endavant trobarem protegit per un cadenat.\nÉs un camí lleig i polsegós amb una pols vermellosa que molesta al caminar. No fem cas als corriols que trobem a l’esquerra i el seguim sempre endavant, fins a envoltar les roques d’Aguilar.\nDesprés d’una forta pujada, i abans de la carena, en una corba pronunciada cal observar un corriol a l’esquerra, marcat amb uns padrons que va carenejant, i des d’alguns punts es pot gaudir d’unes vistes espectaculars de la cara est del massís de San Llorenç del Munt i la Mola.\nL’hem anat seguint, ara amb forta baixada, i, sense deixar-lo mai, hem arribat a un diposit d’aigua dels forestals. Aquí cal agafar un trencall a la dreta que ja ens porta directament a l’àrea d’esplai de les Arenes, on havíem deixat un dels cotxes, que ens ha permès anar a buscar els altres i tornar a casa.\nLes pistes de l’excursió són poc agraïdes de fer, però les vistes que es veuen fan que valgui la pena fer-la.\nArxivat a Activitats, Sortides | Etiquetes: can cadafalc, excursions sant llorenç\n« Conferència sobre el Plistocè Inferior a càrrec de Robert Sala


El Lleida Esportiu, davant d’un nou repte - 7accents\nEl Lleida Esportiu, davant d’un nou repte\nEl conjunt d’Imanol Idiakez rep el diumenge, a les 17.00 hores, l’Hospitalet, un conjunt que en les seves dues últimes visites al Camp d’Esports ha sortit victoriós\nLleida 24.10.2014 14.30 h\nEl Camp d’Esports serà el diumenge, a partir de les 17.00 hores, l’escenari d’un partit emocionant entre dos rivals cridats a ser els més forts de Segona Divisió B. El Lleida Esportiu rep el CE L’Hospitalet, un rival que en les seves dues últimes visites al feu lleidatà ha sortit victoriós amb un contundent 1-4. Però ara els homes d’Imanol Idiakez estan en un bon moment de forma, sent líders del Grup 3, i es mantenen invictes a casa seva sense encaixar cap gol a la capital del Segrià. Per aquesta raó, tot fa pensar que serà un enfrontament vibrant.\nEn aquest sentit, el potencial de l’Hospitalet ha fet que el conjunt blau prengui les corresponents precaucions a l’hora de preparar el xoc. “És un candidat a estar al play-off. No ha tingut un bon inici de temporada, i això li està passant factura ara mateix pel que fa als punts, però ha guanyat 3-0 a l’Alcoyano, i aquesta dada ja diu molt del seu potencial”, ha argumentat Idiakez, que ha afegit que “és un rival de nivell molt alt en la categoria”. Per tant, és una nova oportunitat per “seguir creixent i creient en el que fem”, perquè a casa “ens sentim amb confiança. El que volem és mantenir la dinàmica i les sensacions al Camp d’Esports”.\nMalgrat tot, la victòria de la jornada passada al camp del Sant Andreu ha tret certa pressió als lleidatans, encara que el preparador ha comentat que “convivim bé amb ella, la pressió és una cosa que ens fiquem nosaltres mateixos, ja que l’autoexigència és molt alta”. Però allò més important és que la confiança del conjunt lleidatà s’ha vist reforçada. “El diumenge és una bona oportunitat per intentar arribar a vint-i-dos punts en deu jornades, per seguir sentint-nos forts a casa nostra, i hem d’aprofitar aquest moment de bona dinàmica en què ens trobem”, però sempre amb els peus a terra.\nIndicar que ara mateix el Lleida Esportiu s’ha convertit en el rival a batre per la resta de conjunts de la categoria, a causa de la seva condició de líder, la qual cosa “reforça les motivacions del contrari i converteix el partit en més difícil”. Així, doncs, l'afició tornarà a ser important, desitjant que “aquesta comunió que sentim cada setmana a casa el diumenge la puguem tornar a sentir, perquè al final de la temporada es pot traduir en punts”, ha remarcat el tècnic.\nEn el capítol de baixes, Molo encara no entra en la convocatòria d’Idiakez, “ja que encara que està a prop de fer-ho, no val la pena córrer riscos”, i Barreda tampoc no està convocat per precaució mèdica, després de ser ingressat el dimecres en rebre un cop de pilota fort durant l’entrenament matinal.


Ajuda mútua i solidaritat – Sant Boi al teu costat\nAgraïment a l’Hotel El Castell\nEl personal sanitari de CatSalut que s’ha allotjat a l’Hotel EL CASTELL de Sant Boi durant el confinament, ha agraït l’atenció rebuda. Favorite\nnmoreno / 13 de maig de 2020\nVeïns i veïnes del carrer Major de Sant Boi organitzen un bingo cada dia a les 12 hores des dels balcons. Maneres creatives de resistir i fer comunitat. Favorite\nnmoreno / 25 d'abril de 2020\nMúltiples han estat les donacions d’alimentació per part de particulars i empreses que han arribat i s’han gestionat des d’Aliments Solidaris per a la seva distribució: Vídeo. Favorite\nActes de solidaritat\n2 mostres: Participació en actes per recaptar fons, com el del corredor santboià Pau Capell que va prendre part a la cursa online solidària #YoMeCorono, per a la recaptació de diners amb les inscripcions per a la investigació de la pandèmia del...


Tot el que vosté sempre va voler saber sobre una platja de bandera i mai es va atrevir a preguntar\nConsultori de salut, oficina de turisme, horari d'autobús, programació d'actes lúdics a l'estiu, la carta de servicis i instal·lacions, el compromís amb la política de qualitat, enquestes, fotos i notícies són part de la informació que des del 6 de juliol pots trobar en la secció Platja Puçol de la web municipal: tot el que és necessari per a este estiu en un sol click.\n“Va ser una de les peticions que ja ens van realitzar el passat any, però en eixe moment els membres de l'actual corporació acabàvem d'entrar i no va ser possible. Així que ens vam prendre nota i este estiu l'hem posat en marxa”, explica Rosa Portalés, regidora de comunicació. “L'objectiu de la web municipal és sempre donar prioritat a aquelles informacions i servicis que poden ser útils als ciutadans i és evident que reunir totes les dades que un turista o un veí pot necessitar per a estar al dia en la nostra platja a l'estiu és una de les opcions amb més demanda”.\nUna icona permet l'accés directe a les notícies ja publicades sobre cada un dels servicis (com el consultori en la platja o la Tourist Info, amb els seus horaris d'atenció al públic), però també de forma visual es pot accedir als distints certificats de qualitat, a les enquestes sobre la platja en general i sobre la platja accessible en particular, els horaris de l'autobús municipal que unix el casc i les urbanitzacions amb la mar i inclús les anàlisis realitzades de l'aigua i l'arena, amb els mesuraments obtinguts en cada cas.\nCom a colofó, accés directe a les galeries de fotos sobre temes de la platja i les distintes notícies que s'han publicat en les últimes setmanes. En definitiva, tota la informació visual i escrita, perquè este estiu pugues disfrutar d'una platja de bandera a totes hores… i si desitges participar en la seua millora, no deixes d'omplir les dos enquestes disponibles.


Els músics valencians, protagonistes del FeMAP\nviurealspirineus 14:06 11/07/17\nLa Comunitat Valenciana és el país convidat a l’edició d’enguany i col·labora amb el Festival amb una extensa presència de músics i repertoris valencians\nels femap protagonistes musics valencians\nLa Comunitat Valenciana és el país convidat a l’edició d’enguany del Festival de Música Antiga dels Pirineus (FeMAP). Igual com l’any 2012 es va fer amb Euskadi i el 2013 amb Polònia, l’any 2017 el FeMAP i la Generalitat Valenciana han arribat a un acord perquè una nodrida presència de músics valencians representi el seu territori. Així, dels 49 concerts del Festival, 17 corresponen a aquesta Comunitat Autònoma, encapçalats pel Cor de la Generalitat Valenciana, que com a cor estable del Palau de les Arts de València no es prodiga gaire fora de la seva seu i menys encara fora del seu territori. La formació, sota la direcció de Francesc Perales, oferirà Des de Segorb fins Oriola, un petit recull dels tresors musicals que es guarden en els arxius de les catedrals i esglésies més importants de la Comunitat Valenciana dels segles XVI i XVII.\nAl llarg del festival, també pujaran als escenaris del FeMAP, Alfred Fernández & Èlia Casanova. L’especialista en instruments antics de corda polsada i la soprano, oferiran El Cançoner d’Elvas, un manuscrit portuguès del s. XVI que conté obres musicals profanes escrites fonamentalment per autors anònims. Lucentum XVI que amb De vos som amorós, recuperen músiques de dues de les corts més importants del regne de València al segle XVI: la cort de Ferran d’Aragó, duc de Calàbria, i la de Pere Lluís de Borja i Joan de Borja i Catanei, ducs de Gandia. Al seu torn, la Capella de Ministrers portaran al FeMAP un programa de concert que, amb Carles Magraner al capdavant, presenta la llegenda del Grial i la música medieval que es generà al voltant d’aquesta història. Un recorregut que connectarà directament el públic amb el veritable sentit del Sant Grial. L’esdeveniment també comptarà amb la presència de Mara Aranda, la intèrpret de música sefardita espanyola més internacional. Aquest concert, dirigit per Jota Martínez, forma part del projecte Diàspora, dedicat als destins més importants dels sefardites després de la seva sortida de la Península: Marroc, Turquia, Grècia, antiga Iugoslàvia i Israel. Juan de la Rubia i Lixsania Fernández, una de les intèrprets amb major projecció de la seva generació, i l’organista Juan de la Rubia, un dels teclistes més guardonats, presentaran el programa Ballem Barroc amb sonates i danses del segle XVIII. En aquesta proposta, viola de gamba i orgue positiu s'uneixen per presentar un diàleg entre les danses d'arrel popular, com les conegudes folies de Marin Marais, un dels grans èxits del seu temps, i sonates de compositors com Johann Sebastian Bach. Posarà el punt i final a la programació amb participació de la Comunitat Valenciana el concert de l'Acadèmia FeMAP, amb Carles Magraner a la direcció, villancets de diversos autors a dues, tres, quatre i cinc veus i obres instrumentals al voltant de la Cort del Duc de Calàbria, un compendi de peces musicals d’època renaixentista.\nLa participació de la Comunitat Valenciana, suposa el desplegament territorial extern més gran que s’ha fet mai en la història del FeMAP.\nEnguany, el Festival continua creixent amb una oferta variada que combinarà música, patrimoni i turisme, i que tornarà a mesclar els concerts amb altres activitats, com ara visites guiades a l’entorn o al patrimoni dels llocs on es realitzen els concerts, degustacions o actes culturals. De la mateixa manera, el Festival torna a acostar la música als col·lectius en risc d’exclusió social a través del FeMAP Social.\nEl “Festipallars” 2017 es reinventa en el seu 10è aniversari\nEl Retaule de Sant Ermengol celebra 60 anys amb nova direcció


Notes diverses d’història - Institut Nova Història\nARTICLES » 07-01-2016 | PROJECTE CORONA CATALANO-ARAGONESA\nNotes diverses d’història\nManya / Fuerça (Foto: Piero Genova)\nFa pocs anys vaig estar a Sicília durant una setmana de juliol, i hi vaig pescar quatre coses:\nPel que hi vaig llegir d’història, la llengua siciliana, en temps de la dominació normanda (de mitjan segle XI a finals del XII) hi és considerada per primera vegada, però només com a llengua poètica.\nA finals del XIII, amb la incorporació al casal català, la llengua siciliana passa a ser oficial, juntament amb la catalana, al Parlament sicilià.\nA Palerm hi ha un palau, el Palazzo Abatellis, avui museu, seu de la Galleria Regionale. És construït al segle XV pel més gran arquitecte palermità de l’època, diuen, Matteo Carnalivari.\nNo el vaig pas visitar. Però em va cridar l’atenció que en un portal molt ample, que potser n’era l’entrada principal, acabat per dalt amb un arc de només uns 45º, a la llinda hi figurava exactament aquesta divisa: MANYA Y FUERÇA (si tot eren majúscules, no ho recordo bé, però sí que en recordo l’ortografia). Tinc la impressió, per la divisa, que devia ser el palau de Ferran el Catòlic. Els catalans tenim la dita de “Val més manya que força”, però ell sembla que amb la manya, que en tenia, i molta, no en tenia pas prou, i hi afegia la força. Em sembla una divisa que li escau.\nA la Galeria hi ha un bust d’Elionor d’Aragó, de Francesco Laurana, un punt, diuen, idealitzat, aristocràtic, cosmopolita.\nPocs anys abans d’anar-hi, en una dictada occitana en què participava, moments abans que comencés, una dona que seia rere meu comentava que ella havia corregut per Sicília, i que allà, a les botigues, parlant-hi en català tothom t’entenia.\nHi vam estar uns uns cinc dies de desembre, dos anys abans que a Sicília. Coses que en vaig treure:\nDe totes les llengües d’Itàlia, diuen a la Viquipèdia, la veneciana és la més semblant a la catalana.\nA l’hostalet on ens allotjàvem, de tant en tant teníem un xic de conversa amb l’encarregat de rebre la gent. Jo, en parlar-hi, barrejava el poc italià que sé amb el català, amb tendència expressa a anar-me passant al català, i observava que m’entenia gairebé perfectament. Un dia, en un moment en què que hi parlava només català, em va preguntar: “¿És català, això que ara parleu”? Li vaig respondre que sí. I em va fer un comentari que feia més o menys així: “Doncs ens entendríem la mar de bé”.\nUn dia, visitant l’illa de San Giorgio, que es troba davant per davant del moll de la ciutat, el guia que ens acompanyava ens va dir que havia estudiat a Madrid, i que allà, lquan parlava per telèfon amb la mare, els companys li deien que semblava que parlés català.\nAls aparadors de les llibreries hi havia una gran profusió de llibres sobre Venècia, la seva història, els seus monuments, les seves particularitats, tot en italià. Però també s’hi veia algun diccionari de llengua veneciana, alguna gramàtica, i alguns llibres escrits en venecià, com, per exemple, la traducció d’El petit príncep.\nUn dia que ens havíem mig perdut i buscàvem l’església del sant’Àngelo, vam demanar a un home, d’uns 60 anys, per com anar-hi, i se’ns va mostrar ben explícitament molest pel nom que en dèiem, que el seu verdader nom, va recalcar, era sant’Angiolo.\nTambé, però, al carrer, només hi vaig veure en venecià un rètol, escrit a mà, al defora d’una botiga de queviures, en què s’oferia un servei que no recordo.\nHi ha també la coincidència que tenen de patró, a més de sant Marc, un sant que mata un drac. Però no és sant Jordi, sinó sant Teodor d’Amàsia, soldat grec de l’exèrcit romà (segle IV).\nEn una de les conferències que fèieu a Plural.21, en Jordi Bilbeny va deixar anar que la maçoneria simbòlica neix a Anglaterra quan els catalans ja hem estat vençuts el 1714, i que bé podria ser que en el naixement de la maçoneria hi tinguessin a veure catalans exilats que aquí haguessin format part de societats secretes pre-maçòniques. Això és el que vaig entendre.\nTinc un amic, de Terrassa, amb qui ens veiem només a Tarroja o a la Prenyanosa quan hi anem a passar vacances, que fa una pila d’anys que es va fer maçó i a la lògia es troba ara situat en un dels graus més alts. Doncs bé, aquest estiu em deia que els maçons han tingut sempre una gran simpatia pels jueus, i que una de les seves activitats tradicionals és treballar la càbala jueva.\nPenso, llavors, que bé podria ser que una pre-maçoneria fos portada a Anglaterra per exilats catalans del 1714, criptojueus o pertanyents a societats secretes catalanes contràries al règim político-religiós opressor de l’Imperi.\nDesprés de llegir-me el llibre d’En Jordi Bilbeny La sardana i la religió de les bruixes, on sembla quedar clar que els moros de per aquí a prop era la mateixa població autòctona amb les seves tradicions i religió ancestrals que la basca, o molt acostada culturalment i religiosa a la població basca, se’m lliguen quatre coses:\nCarles Martell venç els moros a la batalla de Peitieu, quan els moros havien avançat fins al centre de la França actual, i ocupaven pràcticament tota Occitània.\nL’Occitània del “massís central francès”, que és pràcticament tot occità, és d’origen ibèric.\nQuan l’exèrcit franc intenta conquerir Saragossa, i no ho aconsegueix, a la tornada és vençut a Roncesvalls pels bascos.\nVaig llegir-li a Robèrt Lafont, en el seu llibre Nosaltres el poble europeu, que per aquesta època (s. IX) els bascos, que no eren cristians, estaven en plena expansió, i que la cristiandat els atura per la força de les armes i, tot seguit, escampa la devoció per sant Jaume, i promou les peregrinacions a sant Jaume de Galícia, com a mitjà de cristianització de les terres basques per on passaven els camins que hi duien.\nTot plegat em sembla que lliga prou.\nSobre les quatre barres\nTinc coneixement de dues dades que es poden relacionar amb les barres alternativament grogues i vermelles del velam dels vaixells vikings:\nA la llegenda de les quatre barres de sang, Guifré el Pilós, vassall del rei franc, ha estat ferit en ajudar-lo en una batalla al nord de França contra els normands. I els normands és una manera alternativa de dir els vikings (o els vikings ja assentats al país i potser ja cristianitzats).\nLa comtessa Ermessenda, vídua del comte Ramon Borrell I, dona de caràcter, que governa el país durant la minyonia del fill, Berenguer Ramon I, i hi cogoverna quan ja és gran, s’alia molt aviat amb un estol de vikings, que s’estableixen al país (i més tard se n’aniran). Sembla ser que la seva tomba és el primer lloc on apareixen les barres catalanes. No m’estranyaria gens que l’aliança amb el cap viking no fos només política, i que, per no ser cristià, no s’hagués pogut considerar ni legal ni oficial.


Jóvens de les Terres de l'Ebre: 2014\nCONCENTRACIÓ: NI CASTOR NI DEUTE ENERGÈTIC\nMANIFEST EN REBUIG DE LA INDEMNITZACIÓ CASTOR A ESCAL UGS PEL PROJECTE:\nEls mesos de setembre i octubre del 2013 van donar peu a l’inici de la crisi sísmica que va sacsejar el Sénia i que diversos informes posteriors corroboressen la relació entre la injecció del gas matalàs a la Plataforma Castor i els moviments sísmics terra endins. Des d’eixos fets entrà momentàniament en hibernació, que no té res a vore en una aturada definitiva.\nAra, l’actual administració estatal del PP ha fet efectiu el pagament de 1.350 milions d’euros a Escal UGS, empresa participada amb un 66 % per ACS de Florentino Pérez, emparant-se al Reial Decret-llei realitzat durant el mandat del PSOE, i on l'empresa concessionària s'assegurava la indemnització tot i que la instal·lació no arribés a entrar en funcionament.\nSe socialitzen les pèrdues del fallit Projecte Castor (que cal recordar no contava amb els estudis sismològics pertinents) a costa, de com sempre, la població mitjançant l’increment en la factura de gas i l’electricitat. La xifra econòmica se vorà augmentada a causa dels interessos i els costos d'hibernació fins als 4.700 milions d'euros, uns 100 milions a l’any durant trenta anys més.\nPerò, Escal UGS no és l’única empresa beneficiada, ja que el pagament s’ha fet mitjançat un crèdit bancari al 4,27% de CaixaBank, Bankia o el Banco Santander. Res de nou, les elits oligàrquiques i la casta, els fons d'inversió, les companyies d’assegurances o els fons de pensió en surten guanyant mentre, les classes populars en patim les seues conseqüències i les seues polítiques devastadores dia a dia. Fins quan més haurem d'aguantar?\nEl sistema capitalista (i en concret l'oligopoli energètic i el sector financer) en surt reforçat sent el màxim beneficiat, per això, exigim el desmantellament immediat de les plantes terrestre i marítima, el no pagament del deute energètic il·legítim per part de la població, la depuració de responsabilitats i que paguen els culpables. El poble no ha de pagar el seu deute, ni els danys ocasionats.\nNi Castor, ni deute energètic!\n- Campanya d'afectades per Repsol, Repsolmata\nPublicat per JÓVENS de les TERRES de l'EBRE a 16:47 Cap comentari:\nEtiquetes de comentaris: defensa territori, Projecte Castor\n65 HORES DE RETARD DE RENFE OCTUBRE 2014\nDes de Jóvens de les Terres de l'Ebre volem posar en evidència que els retards que van començar a l'estiu i van continuar al setembre no només s'han mantingut sinó que en el darrer mes d'octubre han anat en augment. En el cas de l'R15 passem de les 23 hores de retard al mes de setembre, a més de 30 hores al mes d'octubre, i en el cas de l'R16, el mes d'octubre ha arribat a les 35 hores. Hem de tenir en compte que estes són dades aproximades basades en les publicacions que fa Renfe quan hi ha algun retard via Twitter, aquestes no són les xifres reals i segurament són més altes.\nVolem emplaçar a la Conselleria de Territori i Sostenibilitat perquè facin efectives les peticions de la societat pel que fa referència a la millora de combois, horaris i tarifes.\nCom a usuàries habituals de les línies R15 i R16 posem de manifest que les freqüències no són suficients, sobretot els caps de setmana quan hi ha un augment notable d'usuàries. A més, es segueixen mantenint els mateixos combois, incomplint les promeses de millora com també de reducció del temps del trajecte.\nPel que fa a les tarifes exigim la seua baixada i més descomptes per estudiants i persones en situació d'atur. En el context que estem vivint no acatarem una nova pujada de preus i des del nostre col·lectiu seguirem lluitant de forma activa contra estes tarifes abusives.\nJa fa molt temps de les nostres reivindicacions per un transport públic i de qualitat a les Terres de l'ebre i especialment als trens. Volem que els polítics tan municipals, com a nivell del govern treballin per millorar i assegurar un transport veritablement popular.\nPublicat per JÓVENS de les TERRES de l'EBRE a 18:52 Cap comentari:\nEtiquetes de comentaris: No Paguem, Trens Dignes\nSolidaritat amb Ni muts ni a la gàbia\nDes de Jóvens de les Terres de l'Ebre volem mostrar la nostra solidaritat amb els companys encausades d'Esplugues que poden entrar a presó per lluitar pacíficament i amb accions de desobediència contra el Pla Caufec.\nLA LLUITA PEL TERRITORI ENS UNEIX I LA SOLIDARITAT ÉS LA NOSTRA MILLOR ARMA!\nPublicat per JÓVENS de les TERRES de l'EBRE a 12:18 Cap comentari:\nEtiquetes de comentaris: Agressions al territori, defensa del territori, Pla CAUFEC\nCampanya de denúncia dels retards de Renfe\nJóvens de les Terres de l’Ebre iniciem una campanya per denunciar els retards sistemàtics de les línies ferroviàries de Renfe que connecten les Terres de l’Ebre amb Tarragona i Barcelona.\nComencem fent el recompte dels minuts de retard que hem hagut de patir els usuaris durant el passat mes de setembre. El recompte és orientatiu, ja que les dades s’han extret del Twitter oficial de Renfe d’ambdues línies en que es publica les demores. Sabem del cert però que no hi són tots, i en general, les xifres apareixen arrodonides.\nDes de Jóvens creiem necessari iniciar aquesta campanya, ja que com a usuaris hem pogut comprovar que els retards s’han intensificat durant aquests últims mesos; ja sigui a causa de les males infraestructures o en el cas de la R16, de la saturació de la línea.\nContinuarem amb la campanya per poder aconseguir un servei de transport veritablement públic i digne a les nostres terres.\nPublicat per JÓVENS de les TERRES de l'EBRE a 12:46 Cap comentari:\nAssemblea dijous 2 d'octubre a Plaça Catalunya\nAvui dijous, com cada setmana toca assemblea de Jóvens. Aquesta setmana però, la farem a la Plaça Catalunya per donar suport a l' #Acampada9N.\nDESOBEÏM PER GUANYAR!\nPublicat per JÓVENS de les TERRES de l'EBRE a 11:31 Cap comentari:\nEtiquetes de comentaris: 9N, dret a decidir\nAhir el Tribunal Constitucional va fer pública la suspensió de la llei de consultes i del decret llei de convocatòria pel referèndum del 9N, deixant fora de la legalitat la seua celebració. Des de Jóvens de les Terres de l’Ebre, col·lectiu en defensa del territori, considerem necessari pronunciar-nos sobre aquesta nova imposició antidemocràtica que atenta contra els drets democràtics més bàsics.\nQuan les lleis o les institucions no responen als interessos o necessitats de la majoria de la població, la desobediència civil passa a ser una eina totalment legítima per defensar les reivindicacions del poble .Tant des de Jóvens com des de molts moviments socials en defensa del territori hem practicat i hem donat suport a les accions de desobediència civil no violenta. La lluita contra la MAT, la massifiació eòlica, el Pla Caufec, les nuclears, els transvasaments de l'Ebre, la defensa de l'Horta de València o més darrerament en les accions amb la Plataforma Trens Dignes serien uns quants exemples d'una llarga llista de moments i situacions on els catalans i catalanes hem usat la desobediència civil per defensar-mos de les imposicions donades sense el consentiment del poble.\nPer altra banda, el moment en què ens trobem propicia el debat sobre quin tipus de país volem si finalment Catalunya assoleix la independència. Des de Jóvens apostem per un canvi del model territorial, econòmic i social; on s’aturin les agressions al nostre territori que van des dels parcs eòlics i els “mini-transvassaments”, fins a les nuclears, la MAT o el Projecte Castor. No ho volem ni aquí ni enlloc, ja que aquest model de creixement capitalista, a més de destruir el paisatge, no repercuteix sobre els habitants del territori i hipoteca el nostre futur.\nReivindiquem, doncs, no sols el dret a decidir si volem seguir depenent de l'Estat espanyol, sinó també sobre molts altres aspectes que afecten les nostres vides, deixant enrere els centralismes, tant de Madrid com de Barcelona.\nTanmateix, tenim clar el paper que han de jugar les Terres de l'Ebre, cruïlla dels Països Catalans on existeix una realitat social i cultural compartida que no es pot negar i que continuarà existint. Els vincles lingüístics, culturals i econòmics amb els País Valencià i la Franja són ben vius. La nostra voluntat es seguir reforçant-los i acabar d'una vegada per totes amb totes les traves regionalistes, tan d'aquells que recentment enarboren la bandera de la independència com de l'espanyolisme més retrògrad.\nVolem, doncs, reforçar la xarxa i espais de lluita amb els jóvens del nord del País Valencià i Franja per poder tenir un futur digne a les nostres comarques i lliure dels projectes que hipotequen el nostre futur i els atacs a la nostra identitat.\nPublicat per JÓVENS de les TERRES de l'EBRE a 10:54 Cap comentari:\nEtiquetes de comentaris: 9N, comunicat, Jóvens ebre\nRecull de premsa i fotos de la 4a Bicicletada per les Terres de l'Ebre i el Sénia\nA la Galeria d'Imatges del web de la 4a Bicicletada per les Terres de l'Ebre i el Sénia (http://www.bicicletada.jovensebre.org) ja podeu mirar les fotografies i vídeos que fins ara tenim.\nSi vau fer fotos us agraïriem que les envieu a: jovensebre@gmail.com , gràcies!\n> Vídeo del vermút al pont de l'Olivar acompanyat de bona música tradicional amb Gregori Mestre a la dolçaina.\n>Manifest de sortida de la 4a Bicicletada per les Terres de l'Ebre\n- 4a Bicicletada per les Terres de l'Ebre i Sénia a la premsa i a la xarxa:\n"Jóvens de les Terres de l'Ebre: "Si construïm un estat nou, que ho sigui de veritat" Entrevista publicada a Vilaweb.cat\n"Bicicletada reivindicativa a les Terres de l'Ebre" Vilaweb.cat\n"Tot a punt per a la 4a Bicicletada per les Terres de l'Ebre" Aguaita.cat/ Nació Digital\n"4a edició de la bicicletada per les Terres de l'Ebre" Llibertat.cat\n"4a Bicicletada per les Terres de l'Ebre i el Sénia" Surtdecasa.cat\nSorteig de 2 abonaments per als 3 dies, amb tot inclòs, al portal Surtdecasa.cat\n"4a bicicletada per les Terres de l'Ebre i el Sénia" web de la Plataforma Aigua és Vida\n"4a Bicicletada per les Terres de l'Ebre i el Sénia [17, 18 i 19 d'abril]" Associació Salut i Agroecologia\nVídeo promocional de la 4a Bicicletada a Sants Tv\nPublicat per JÓVENS de les TERRES de l'EBRE a 19:29 Cap comentari:\nEtiquetes de comentaris: Actes, bicicletada, defensa del territori, Terres de l'Ebre\nJa tenim aquí la 4a Bicicletada per les Terres de l'Ebre i el Sénia\nAquest dijous 17 d'abril comença la quarta edició de la bicicletada!, 17, 18 i 19 d'abril.\nSeran tres dies intensos d'activitats, lluita, esport i diversió per tal de posar plantejaments en comú i treballar plegats, col.lectius i persones, per construïr un futur digne a les comarques de les Terres de l'Ebre i el Sénia. Us hi esperem!\nPer consultar tota la informació: http://www.bicicletada.jovensebre.org\nPer inscriure-vos, envieu email a: jovensebre@gmail.com\nPrograma d'activitats per al DIJOUS 17 d’ABRIL 2014:\n[Sortida des de Tortosa, a l'Estació de Trens]10.00h Trobada a Tortosa (a l'estació de trens)10.30h. Manifest de la 4a bicicletada (a l'estació de trens)11.00h. Ruta per la memòria històrica: els símbols feixistes a Tortosa (punt d'inici: estació de trens)13.00h. Dinar a la Carrova [Amposta]\n>Cartell d'activitats a Amposta (1a jornada, dijous 17 d'abril):\nPer consultar el programa d'activitats dels altres dos dies:\nDivendres 18 d'abril / Dissabte 19 d'abril\n> 4a Bicicletada per les Terres de l'Ebre i Sénia a la premsa:\n"4a edicio de la bicicletada per les Terres de l'Ebre" Llibertat.cat\nPublicat per JÓVENS de les TERRES de l'EBRE a 17:09 Cap comentari:\nEtiquetes de comentaris: Agressions al territori, bicicletada, defensa del territori, defensa territori, Projecte Castor, Terres de l'Ebre, Transvasament, xarrada\nRecull de premsa 2n No Paguem\nDiumenge passat (6 d'abril) ens vam disposar a fer el segon no paguem per tal de reivindicar uns trens dignes a les Terres de l'Ebre, pel que fa horaris, preus del bitllet, qualitat dels trens i infraestructures. Molta gent es va sumar a l'acció, tot i la decisió de l'operadora: deixar sense trens l'estació de Tortosa durant quasi tota la tarde, amb un lamentable i vergonyós intent de que l'opinió pública ens culpabilitzi de les alteracions del servei. Així doncs, assenyalem als responsables d'aquest despropòsit: Renfe, la Conselleria de Territori i Sostenibilitat de la Generalitat, així com la resta de "responsables" d'infraestructures i mobilitat.\nDeixar sense servei ferroviari bona part de les Terres de l'Ebre no ens farà desistir, és més, sols farà que enfortir les nostres demandes d'exigir un servei de trens just al nostre territori. Tenim clar que la reivindicació d'un servei de trens dignes al nostre territori és àmpliament compartida per la seua gent i els jóvens que cada cap de setmana agafem el tren per desplaçar-nos a ciutat per poder estudiar o trobar feina.\nSi amb aquesta forma de fer tan lamentable i matussera pretenen que abandonem les accions de desobediència, sols faran que tinguem més motius per seguir negant-nos a pagar el bitllet. Tenim clar que aquesta és la forma de pressió més efectiva amb que comptem per tal d'exigir transport públic i de qualitat a les nostres comarques, i seguirem sense pagar fins aconseguir-ho!\n#avuinopaguem @Jovens_Ebre #trensdignes\n- Comunicat sobre el segon #avuinopaguem. Plataforma Trens Dignes\n- "Segon #avuinopaguem a Tortosa" Llibertat.cat\n- "Renfe respon l'#avuinopaguem amb la suspensió del servei a Tortosa" Aguaita.cat / Nació Digital\n- "Renfe suspèn el servei ferroviari a Tortosa per causa de l'acció #avuinopaguem" Vilaweb/ACN\n- "Renfe suspèn el servei ferroviari durant dues hores a Tortosa per l'acció #avuinopaguem" Ara.cat\n- "Una protesta interrumpe el servicio ferroviario en Tortosa durante dos horas" La Vanguardia/EFE.\n-"Renfe suspèn el servei ferroviari a Tortosa per causa de l'acció #avuinopaguem" 3/24 / ACN\n-"La protesta per un millor servei ferroviari talla el trànsit a Tortosa" Diari de Tarragona\n-"Renfe suspèn el servei ferroviari a l'estació de Tortosa a causa de l'acció #avuinopaguem" La Marfanta.\n-" L'ebre també reclama un servei de tren 'normal' " Notícia al Diari Ara. 1/2 , 2/2\n-[vídeo] Notícia del segon #avuinopaguem al Canal Terres de l'Ebre.\nRenfe suspèn el servei ferroviari a l'estació de Tortosa a causa de l'acció #avuinopaguem - See more at: http://lamarfanta.blogspot.com.es/2014/04/renfe-suspen-el-servei-ferroviari.html#sthash.S6dC9to0.dpuf\n-[audio] Notícia de l' #avuinopaguem a Radio Ser Ebre.\nRenfe suspèn el servei ferroviari a l'estació de Tortosa a causa de l'acció #avuinopaguem - See more at: http://lamarfanta.blogspot.com.es/2014/04/renfe-suspen-el-servei-ferroviari.html#sthash.S6dC9to0.dpu\n- "Pallarès reclama a Renfe que garantisca el servei ferroviari, tot i les protestes de Trens Dignes" La Marfanta.\n- "Bel reclamarà a Renfe una alternativa a la suspensió del servei, si hi ha noves protestes de Trens Dignes" La Marfanta.\nPallarès reclama a Renfe que garantisca el servei ferroviari, tot i les protestes de Trens Dignes - See more at: http://lamarfanta.blogspot.com.es/2014/04/pallares-reclama-renfe-que-garantisca.html#sthash.o552H8BO.dpuf\nPublicat per JÓVENS de les TERRES de l'EBRE a 17:37 Cap comentari:\nEs convoca el segon No Paguem per al pròxim diumenge 6 d'abril\nLo pròxim diumenge 6 d'abril, tal com s'acordà el diumenge passat al No Paguem de la línia R16, es donarà continuïtat a la protesta i no pagarem el bitllet, al tren de les 17:25h\nReivindiquem una reducció del preu del bitllet del tren i un servei de qualitat als trens de les Terres de l'Ebre. Aquesta lluita sols ha fet que començar, diumenge 6 d'abril #avuinopaguem !!!\n-Comunicat de la Plataforma Trens Dignes\n-Notícia a a la TV. Canal Terres de l'Ebre: "Trens dignes organitza una nova acció diumenge al tren entre Tortosa i Barcelona".\nPublicat per JÓVENS de les TERRES de l'EBRE a 3:44 Cap comentari:\nObertes les inscripcions de la 4a Bicicletada per les Terres de l'Ebre\nS'han obert les inscripcions per a la 4a Bicicletada per les Terres de l'Ebre que cada any organitzem per Setmana Santa. Enguany serà els dies 17, 18 i 19 d'abril i passarem per Tortosa, Amposta, Alcanar i Ulldecona.\nPodeu consultar el programa d'activitats, recorregut, veure el vídeo promocional i altra informació a la web de la bicicletada (http://www.bicicletada.jovensebre.org).\n> ja podeu veure el: Vídeo promocional de la 4a Bicicletada per les Terres de l'Ebre\n> Cartell del concert final de la 4a Bicicletada per les Terres de l'Ebre:\nPublicat per JÓVENS de les TERRES de l'EBRE a 3:39 Cap comentari:\nRecull de premsa 1er No Paguem del diumenge 30 de març\nDiumenge es va dur a terme el primer la primera acció de desobediència civil per tal d'exigir trens dignes a les Terres de l'Ebre, un No Paguem a les línies R15 i R16.\nL'acció va ser un èxit al R15 (línia Tortosa-Barcelona), on la major part de la gent de tres vagons es van negar a pagar el bitllet. Es produí, també, una averia que provocà un retard de quasi 90 minuts, donant encara més motius a les reivindicacions: uns trens dignes per a les Terres de l'Ebre.\nNo obstant, a la R16 (Móra-Barcelona) la participació fou molt menor, d'unes 12 persones. A Reus s'aturà el tren, fent presència els Mossos d'Esquadra, i finalment s'han vist obligades a comprar-lo.\nLa lluita per uns trens dignes sols ha fet que començar,\nlo pròxim diumenge 6 d'abril tampoc pagarem!!\n-Comunicat Plataforma Trens Dignes\n-Aguaita.cat (Nació Digital)\n-[Vídeo]Notícia al canal de televisió Terres de l'Ebre\n-[Vídeo] Notícia al TN Comarques de TV3\n-Notícia crida a fer un "No paguem"\nPublicat per JÓVENS de les TERRES de l'EBRE a 3:19 Cap comentari:\nEs suspen el desallotjament del CSA Can Vies\nJóvens i tots els col·lectius que formen part del CSA Can Vies estem d'enhorabona, degut a la pressió popular exercida aquestes darreres setmanes s'ha suspès el desallotjament del centre social.\nCan Vies és un espai de trobada des de fa anys de molts jóvens ebrencs que resideixen a la ciutat i on podem dur a terme les nostres lluites i reivindicacions, així com aportar el nostre gra de sorra a la important xarxa social que teixeixen els centres socials autogesitonats a la ciutat, ja que són el lloc on es construeixen veritables alternatives al sistema capitalista.\nUs volem convidar també a la setmana d'activitats, tallers, xerrades, concerts,... i molt més\nLlarga vida a Can Vies!\n- Notícia a La Directa: "L'Ajuntament de Barcelona suspèn el desallotjament del centre social autogestionat Can Vies"\nPublicat per JÓVENS de les TERRES de l'EBRE a 3:18 Cap comentari:\nRecull de premsa manifestació Plataforma en Defensa de l'Ebre\nMilers de persones de les Terres de l'Ebre ens hem manifestat aquest diumenge per mostrar el rebuig al pla hidrològic del govern espanyol.\n- Recull fotogràfic Aguaita.cat\n- Vídeo homenatge 30M Delta\n- La Marfanta\nPublicat per JÓVENS de les TERRES de l'EBRE a 3:17 Cap comentari:\nEtiquetes de comentaris: defensa del territori, ebre, l'aigua és vida, plataforma en defensa de l'ebre, Terres de l'Ebre, Transvasament\nPublicat per JÓVENS de les TERRES de l'EBRE a 18:41 Cap comentari:\nAutobús des de la Terra Alta per anar a la manifestació del 30M a Deltebre\nEstem organitzant un autobús des de la Terra Alta per poder anar a la manifestació del diumenge 30 de març a Deltebre.\nLa sortida serà a les 10:00h des de Gandesa, amb parada al Pinell de Brai.\nPer fer la inscripció: jovensebre@gmail.com\nPreu d'inscripció: 6€\nData límit per fer la inscripció: dijous 27 de març\nEl punt de partida de la manifestació serà Sant Jaume d'Enveja. Travessarem lo pont del "passador" per entrar a Deltebre fins l'Ajuntament. Allí Josep Bertomeu "Polet" farà la lectura del manifest i hi hauran diverses actuacions musicals.\n>Per a més informació: jovensebre@gmail.com\n#30MDelta #loriuesvida #terresdelebreenlluita\nLa manifestació sortirà de Sant Jaume d’Enveja per travessar l’Ebre pel pont “Lo Passador” per entrar a Deltebre fins l’Ajuntament. Allí estarà l’escenari des d’on es llegirà el manifest, i es portaran a terme diverses actuacions musicals. - See more at: http://www.ebre.net/bloc/#sthash.gCreATxr.dpuf\nPublicat per JÓVENS de les TERRES de l'EBRE a 18:31 Cap comentari:\nEtiquetes de comentaris: ebre, Transvasament, Transvassament\nAquestes són el seguit de convocatòries per a un últim cap de setmana reivindicatiu a les Terres de l'Ebre:\nDiumenge 30 de març a les Terres de l'Ebre ens mobilitzem contra el Pla Hidrològic de la Conca de l'Ebre, aprovat el 28 de febrer pel Consell de Ministres del govern espanyol. La manifestació sortirà de Sant Jaume d'Enveja (11:30h), travessarà l'ebre pel pon del "Passador" i acabarà a l'Ajuntament de Deltebre, on Polet llegirà lo manifest i hi hauran diverses actuacions musicals.\nPer a la gent de la Terra Alta estem organitzant un autobús que sortirà des de Gandesa, i amb parada al Pinell de Brai (més informació aquí).\nLa manifestació sortirà de Sant Jaume d’Enveja per travessar l’Ebre pel pont “Lo Passador” per entrar a Deltebre fins l’Ajuntament. Allí estarà l’escenari des d’on es llegirà el manifest, i es portaran a terme diverses actuacions musicals. La persona que s’encarregarà de llegir el manifest, serà el personatge emblemàtic de Delta: Josep Bertomeu “Polet”. - See more at: http://www.ebre.net/bloc/#sthash.jLF5zXt1.dpuf\nEl dia abans, 29 de març per la tarde, també es convoca una jornada contra del projecte Castor, amb la presentació del llibre "Castor: la bombolla sísmica", actuacions musicals i altres activitats, a partir de les 17:30h a Alcanar (pça del Centre Cívic).\nI a més, per al mateix diumenge 30 de març l'assemblea d'usuaries per un transport públic a les TTEE convoca el primer "no paguem" col·lectiu per tal de reivindicar unes comunicacions dignes per a les nostres comarques i preus populars. El "no paguem" es durà a terme als trens que comuniquen les Terres de l'Ebre amb la resta del territori: R15 (17:38h Flix, 17:56h Móra) i R16 (17:25h Tortosa, 17:34h L'Aldea).\nEl 30 de març a les Terres de l'Ebre tothom al carrer! Un cop més hem de demostrar que tenim la força per aturar les agressions que amenacen lo nostre territori i reivindicar un futur digne a les nostres comarques. #30M, Terres de l'Ebre en lluita!!!\n#loriuesvida #avuinopaguem #trensdignes #30M #terresdelebreenlluita\n>Més informació sobre les diferents convocatòries:\n- #29M Alcanar contra el Projecte Castor\n- #30M Delta de l'Ebre contra el PHN\n- #30M #Avuinopaguem , per uns trens dignes a les Terres de l'Ebre\nPublicat per JÓVENS de les TERRES de l'EBRE a 18:30 Cap comentari:\nEtiquetes de comentaris: Agressions al territori, defensa del territori, ebre, No Paguem, plataforma en defensa de l'ebre, Projecte Castor, Terres de l'Ebre, Transport públic i de qualitat, Transvasament, Transvassament, Trens Dignes\nFotos de la kafeta de presentació de la 4a Bicicletada, 21 de març de 2014.\nFotos de la kafeta (dijous 21 de març de 2014) de presentació a Can Vies de la 4a Bicicletada per les Terres de l'Ebre i el Sénia i concert de Retret.\nEtiquetes de comentaris: bicicletada, kafeta\nDEFENSEM EL DRET A DECIDIR, LA DEMOCRÀCIA I LA DES...\nRecull de premsa i fotos de la 4a Bicicletada per ...\nJa tenim aquí la 4a Bicicletada per les Terres de ...\nEs convoca el segon No Paguem per al pròxim diumen...\nObertes les inscripcions de la 4a Bicicletada per ...\nRecull de premsa 1er No Paguem del diumenge 30 de ...\nRecull de premsa manifestació Plataforma en Defens...


Noranta bombes feixistes sobre el Mercat Central | Societat | El Punt Avui\nNoranta bombes feixistes sobre el Mercat Central Noranta bombes feixistes sobre el Mercat Central Noranta bombes feixistes sobre el Mercat Central Noranta bombes feixistes sobre el Mercat Central + Noranta bombes feixistes sobre el Mercat Central E-mail\nNoranta bombes feixistes sobre el Mercat Central\nUna placa recorda el camp dels Ametlers , on primerament\nvan ser reclosos els presoners republicans EL PUNT AVUI.\nNoranta bombes feixistes sobre el Mercat Central Noranta bombes feixistes sobre el Mercat Central Noranta bombes feixistes sobre el Mercat Central Noranta bombes feixistes sobre el Mercat Central Noranta bombes feixistes sobre el Mercat Central E-mail\nAlacant va ser especialment castigada per la Guerra Civil Espanyola. La Comissió Cívica per la Recuperació de la Memòria Història fa anys que treballa perquè les institucions públiques valencianes reconeguen la lluita de la ciutat a favor del govern republicà eixit de les urnes fins a l'últim dia de la contesa. Així, aquest cap de setmana en què es commemora el 75è aniversari de la fi de la guerra, s'instal·larà un monument al port d'Alacant: una escultura d'Eusebi Sempere en homenatge als milers de republicans que van haver de marxar a l'exili, molts dels quals mai van tornar. El grup també tracta d'aconseguir la instal·lació d'un memorial del camp dels Ametlers, en record dels milers de republicans que no van poder eixir d'Alacant i que van ser reclosos, en la seua majoria en aquest lloc –situat entre la Goteta i Vistahermosa– en unes condicions infrahumanes, sense menjar i sense quasi aigua durant cinc o sis dies fins que van ser traslladats a diverses presons i, en especial, amuntegats en vagons de trens de mercaderies al camp de concentració d'Albatera. El d'Albatera va ser un dels camps de concentració més durs que hi va haver a Espanya a final de la Guerra Civil. Es va instal·lar en el que va ser un antic camp de treball de la República amb una capacitat per a 2.000 persones, però entre els testimonis les xifres oscil·len i s'arriba a parlar de 20.000 presoners. Allí es van realitzar algunes de les “saques o rodes de feixistes”. Els centres penitenciaris van ser el següent destí dels reclusos republicans que van sobreviure a Albatera. D'altres van ser empresonats als castells de Santa Bàrbara i San Ferran, a la plaça de bous, en alguns cinemes, a l'Escola de Cecs i al mateix Reformatori d'Adults.\nAlacant, però, havia viscut prèviament altres episodis igualment tràgics. El més agressiu i recordat per la població va ser el bombardeig del mercat. El 25 de maig del 1938 l'aviació feixista de Mussolini –una esquadrilla de nou avions– va descarregar noranta bombes sobre el nucli urbà amb l'objectiu clar d'atemorir la població civil. Els avions, provinents de Mallorca, van entrar per l'interior a fi d'evitar ser detectats i ser comunicada la seua presència per les alarmes antiaèries. El mercat estava ple de dones, de persones majors i de xiquets. El balanç oficial, comptabilitzat a la baixa per les autoritats franquistes, va ser de 393 morts i un miler de ferits. Els guanyadors de la guerra van imposar silenci sobre la massacre i la majoria de les víctimes van ser soterrades en fosses comunes. Hui una placa informativa recorda la tragèdia del mercat.


Paint.NET - TINET\nPrograma d'edició d'imatges i fotografia comparable amb el Photoshop o el Gimp. Presenta una interfície d'usuari intuïtiva i innovadora amb suport per a capes, il.limitats "desfés", efectes especials, i una varietat àmplia d'eines útils i fortes. Paint.NET va néixer amb la voluntat de ser l'alternativa al programa de dibuix de Microsoft.\nPaint.NET està freqüentment actualitzant-se cada 4 o 6 setmanes. Disposa d'una comunitat en línia activa.\nPaint.NET 3.5 (castellà i anglès)


contratacion ella balla moskitas muertas valencia\nPerquè un ocell pugui volar, abans ha d`aprendre a nedar.\nElla Balla, és una peça teatral per a nens i nenes a partir de 6 anys que combina música en directe, moviment i paraula tot creant un joc escènic fresc i divertit. Basada en la infantesa de la coreògrafa i ballarina Gillian Lyne, coneixerem com la petita descobreix el seu do ( ballar ) gràcies a les seves aparents dificultats ( callar i estar quieta ). Una història que ens convida, tant a infants com a grans, a ser qui realment som.\nA Bea, Tea, Sea, Lea no li agrada estar quieta i asseguda tot el dia. No pot seguir el ritme d?aquest món si està aturada. Ni metges ni massatgistes podran ajudar-la... serà la música la que li oferirà la llibertat de poder expressar-se amb el moviment del seu cos i trobar, per fi, el seu propi ritme.


Condemnat a 11 anys de presó un lleidatà per maltractar i violar la seva dona\nEls fets van ser jutjats el passat gener a l'Audiència de Lleida i la sentència també imposa una ordre d'allunyament de 14 anys i 5 de llibertat vigilada\nper Lleida Diari dissabte, 2 de març 2019 - 10:30h\nL'Audiència de Lleida ha condemnat un veí de la Seu d'Urgell, de 44 anys i nacionalitat portuguesa, a 11 anys de presó per violar i maltractar a la seva dona de forma reiterada entre el 2012 i el 2016. Els fets van ser jutjats el passat 9 de gener i la sentència també imposa a l'home una ordre d'allunyament i prohibició de comunicar-se amb la víctima durant catorze anys i cinc anys de llibertat vigilada un cop hagi complert la pena. Així mateix, també s'ha imposat al condemnat una indemnització de 9.000 euros. La parella tenen en comú dos fills de vuit i dotze anys. La fiscalia i l'acusació particular demanaven tretze anys i mig de presó i la defensa l'absolució.\nLa sentència considera provat que entre el 2013 i el 2016 el condemnat va adoptar una actitud cap a la seva dona cada vegada més agressiva de manera que eren habituals els «crits i els insults» dient-li «boja o puta». La dona va haver de deixar els estudis perquè l'home li deia que se n'anava al llit amb els seus professors i l'obligava a dormir a terra. Segons el tribunal, també han quedat constatades les amenaces de mort que en alguns casos van acabar amb agressions físiques. Una d'elles el 2015, quan l'home la va tirar a terra i li va doblegar el braç davant del seu fill de dotze anys.\nL'obligava a fer determinades pràctiques contra la seva voluntat\nL'Audiència també ha considerat provat que l'home mantenia relacions sexuals amb la dona i que l'obligava a fer determinades pràctiques contra la seva voluntat. En concret, l'obligava a fer-li fel·lacions i mantenir sexe contra la seva voluntat i li deia que ho havia de fer perquè era la seva dona i «havia d'acceptar els seus desitjos».\nLa dona es va decidir a denunciar els fets el març de 2016 i malgrat les agressions que havia patit els anys anteriors mai havia anat al metge per ser atesa de les lesions. Una vegada va posar la denúncia se la va atendre i se li va diagnosticar un estat ansiós i depressiu pel qual s'està tractant encara. Pel tribunal, el relat que la víctima va oferir durant el judici és «correspon» amb el que havia mantingut des del dia que va denunciar els fets a la comissaria dels Mossos d'Esquadra.\nDurant el judici els psicòlegs que van tractar la dona van dir que ella aguantava la situació per «dependència emocional» i perquè se sentia «atrapada». Així mateix, van considerar que va acabar denunciant els fets per por que l'home fes mal als dos fills. En canvi, l'home va negar els fets i va assegurar que només discutien «com a parella».\nTambé et pot interessar: Un home deixa semi inconscient el company de feina de la seva exparella a Lleida\nDetenen 2 homes per agredir un altre que es negava a entregar-los els diners a Lleida\nUn detingut per atacar brutalment el seu cunyat a Barcelona\nAgressió Lleida Violència Masclista Segrià